ddrg/super_eurlex huggingface dataset:
Uredba Komisije (ES) št. 1454/2000

z dne 3. julija 2000

ki spreminja Uredbo (ES) št. 2316/1999 glede osnovnih regionalnih površin, uporabljenih v sistemu podpore za pridelovalce določenih poljščin, uvedenem z Uredbo Sveta (ES) št. 1251/1999

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropskih skupnosti,

ob upoštevanju Uredbe Sveta (ES) št. 1251/1999 z dne 17. maja 1999 o uvedbi sistema podpor za pridelovalce določenih poljščin, nazadnje spremenjene z Uredbo (ES) št. 2704/1999 [1], in zlasti člena 9 Uredbe,

ob upoštevanju naslednjega:

(1) Uredba Komisije (ES) št. 2316/1999 [2] določa regionalne osnovne površine, ki se uporabljajo za sistem podpore za pridelovalce nekaterih poljščin.

(2) Po Uredbi Sveta (ES) št. 1017/94 z dne 26. aprila 1994, ki zadeva preusmeritev zemlje, trenutno uporabljene za pridelavo poljščin, v ekstenzivno živinorejo na Portugalskem [3], nazadnje spremenjeni z Uredbo (ES) št. 1461/95 [4], so bile predložene vloge za preusmeritev 6884 hektarjev zemlje. Osnovna površina se mora zato spremeniti.

(3) Po predložitvi vlog iz Nizozemske je treba predpisati nove osnovne površine v skladu z načrtom regionalizacije države članice brez spreminjanja celotne osnovne površine.

(4) Uredba (ES) št. 2316/1999 se spremeni.

(5) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Osnovne površine, navedene pod "Portugalska" in "Nizozemska" v Prilogi VI k Uredbi (ES) št. 2316/1999, se zamenjajo s tistimi iz Priloge k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. julija 2000

Za Komisijo

Franz Fischler

Član Komisije

[1] UL L 160, 26.6.1999, str. 1.

[2] UL L 327, 21.12.1999, str. 12.

[3] UL L 280, 30.10.1999 str. 43.

[4] UL L 112, 3.5.1994, str. 2.

--------------------------------------------------

PRILOGA

(v tisočih ha) |

Regija | Vse poljščine | Od tega koruze |

NIZOZEMSKA

Regio I | 226,5 | 44,4 |

Regio II | 210,0 | 163,9 |

PORTUGALSKA

Açores | 9,7 | |

Madeira

—Regadío | 0,31 | 0,29 |

—Drugo | 0,30 | |

Celinski regiji

—Regadío | 293,4 | 221,4 |

—Drugo | 711,1 | |

--------------------------------------------------
Uredba Komisije (ES) št. 1566/2000

z dne 18. julija 2000

o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju takih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 1437/2000 [2], in zlasti člena 11(1)(a) Uredbe,

ob upoštevanju naslednjega:

(1) V skladu s členom 11(1) Uredbe (EGS) št. 2092/91 se lahko proizvodi, uvoženi iz tretje države, tržijo samo, kadar izvirajo iz tretje države, navedene na seznamu, ki je sestavljen v skladu z merili iz odstavka 2 navedenega člena. Navedeni seznam je podan v Prilogi k Uredbi Komisije (EGS) št. 94/92 [3], kakor je bila nazadnje spremenjena z Uredbo (ES) št. 548/2000 [4].

(2) Avstralski organi oblasti so Komisijo zaprosili za vključitev novega kontrolnega in certifikacijskega organa v skladu z Uredbo (EGS) št. 94/92.

(3) Avstralski organi oblasti so Komisiji predložili vsa potrebna jamstva in podatke ter tako zagotovili, da novi kontrolni in certifikacijski organ izpolnjuje merila, predpisana v členu 11(2) Uredbe Sveta (EGS) št. 2092/91.

(4) Ukrepi, predvideni s to uredbo, so v skladu z mnenjem odbora iz člena 14 Uredbe (EGS) št. 2092/91 –

SPREJELA NASLEDNJO UREDBO:

Člen 1

Priloga k Uredbi (EGS) št. 94/92 se spremeni, kakor je prikazano v Prilogi k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. julija 2000

Za Komisijo

Franz Fischler

Član Komisije

[1] UL L 198, 22.7.1991, str. 1.

[2] UL L 161, 1.7.2000, str. 62.

[3] UL L 11, 17.1.1992, str. 14.

[4] UL L 67, 15.3.2000, str. 12.

--------------------------------------------------

PRILOGA

Točka 3 v besedilu o Avstraliji

se nadomesti z naslednjim:

"Kontrolni organi:

- Australian Quarantine and Inspection Service (AQIS) (Department of Agriculture, Fisheries and Forestry)

- Bio-dynamic Research Institute (BDRI)

- Biological Farmers of Avstralija (BFA)

- Organic Vignerons Association of Avstralija Inc. (OVAA)

- Organic Herb Growers of Avstralija Inc. (OHGA)

- Organic Food Chain Pty Ltd (OFC)

- National Association of Sustainable Agriculture, Avstralija (NASAA)"

--------------------------------------------------
Uredba (ES) št. 2038/2000 Evropskega parlamenta in Sveta

z dne 28. septembra 2000

o spremembi Uredbe (ES) št. 2037/2000 o snoveh, ki tanjšajo ozonski plašč, glede inhalatorjev z določenim odmerkom in črpalkami za aplikacijo zdravila

EVROPSKI PARLAMENT IN SVET ODBORA ZA SOCIALNE ZADEVE STA –

ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,

ob upoštevanju mnenja Ekonomsko-socialnega odbora [1],

po posvetovanju z Odborom regij,

v skladu s postopkom, opredeljenim v členu 251 Pogodbe [2],

ob upoštevanju naslednjega:

(1) Uredba (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč [3], ne dovoljuje izvoza inhalatorjev z določenim odmerkom in medicinskih črpalk za aplikacijo zdravila, ki vsebujejo klorofluoroogljikovodike, v države v razvoju. Vendar izvoz teh zdravstvenih proizvodov, ki se lahko uporabljajo na trgu Skupnosti, ne bi smel biti omejen.

(2) Zato je treba skladno s tem spremeniti Uredbo (ES) št. 2037/2000 –

SPREJELA NASLEDNJO UREDBO:

Člen 1

Členu 11(1) Uredbe (ES) št. 2037/2000 se doda naslednja točka:

"(f) inhalatorji z določenim odmerkom in mehanizmi za sprostitev, ki vsebujejo klorofluoroogljikovodike, za hermetično zaprte naprave za vsaditev v človeško telo za sproščanje določenih odmerkov zdravila lahko po členu 4(1) dobijo začasno dovoljenje v skladu s postopkom iz člena 18(2)."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. septembra 2000

Za Evropski parlament

Predsednica

N. Fontaine

Za Svet

Predsednik

P. Moscovici

[1] Mnenje z dne 20. septembra 2000 (še neobjavljeno v Uradnem listu).

[2] Mnenje Evropskega parlamenta z dne 7. septembra 2000 (še neobjavljeno v Uradnem listu) in Sklep Sveta z dne 28. septembra 2000.

[3] UL L 244, 29.9.2000, str. 1.

--------------------------------------------------
Uredba Komisije (ES) št. 2114/2000

z dne 5. oktobra 2000

o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (ES) št. 804/68 glede izvoznih dovoljenj in izvoznih nadomestil za mleko in mlečne izdelke

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (ES) št. 1670/2000 [2], in zlasti člena 26(3) Uredbe,

ob upoštevanju naslednjega:

(1) Uredba Komisije (ES) št. 174/1999 [3], kakor je bila nazadnje spremenjena z Uredbo (ES) št. 1961/2000 [4], določa posebna podrobna pravila za uporabo Uredbe Sveta (EGS) št. 804/68 [5], kakor je bila nazadnje spremenjena z Uredbo (ES) št. 1587/96 [6], glede izvoznih dovoljenj in izvoznih nadomestil za mleko in mlečne izdelke. Da se zagotovi nemoteno delovanje režima izvoznih nadomestil ter zniža tveganje špekulativnih zahtevkov in motenj režima za nekatere mlečne izdelke, bi bilo, glede na razmere na trgu, treba skrajšati rok veljavnosti izvoznih dovoljenj in zvišati varščino, določeno v navedeni uredbi.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

Uredba (ES) št. 174/1999 se spremeni:

1. Člen 6(a) se nadomesti z naslednjim:

"(a) konca četrtega meseca po izdaji, v primeru izdelkov, ki sodijo pod oznako KN 040210;"

2. Člen 9(b) se nadomesti z naslednjim:

"(b) 30 % za izdelke, vključene pod oznako KN 040210;"

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. oktobra 2000

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 20, 27.1.1999, str. 8.

[4] UL L 234, 16.9.2000, str. 10.

[5] UL L 148, 28.6.1968, str. 13.

[6] UL L 206, 16.8.1996, str. 21.

--------------------------------------------------
Uredba Sveta (ES) št. 2596/2000

dne 27. novembra 2000

o spremembi Uredbe (ES) št. 974/98 o uvedbi eura

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 123(5) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Evropske centralne banke [3],

(1) Uredba Sveta (ES) št. 974/98 z dne 3. maja 1998 o uvedbi eura [4] omogoča, da se z eurom zamenjajo valute tistih držav članic, ki so izpolnile zahtevane pogoje za sprejem enotne valute, takrat ko je Skupnost vstopila v tretjo fazo ekonomske in monetarne unije. Ta uredba vključuje tudi pravila, ki se uporabljajo za enote nacionalnih valut teh držav članic v prehodnem obdobju, ki se konča 31. decembra 2001, in pravila o bankovcih in kovancih.

(2) Odločba Sveta 98/317/ES z dne 3. maja 1998 je v skladu s členom 121(4) Pogodbe [5] določila, da Grčija ni izpolnila zahtevanih pogojev za sprejem enotne valute.

(3) Na podlagi Odločbe Sveta 2000/427/ES z dne 19. junija 2000 in v skladu s členom 122(2) Pogodbe o sprejemu enotne valute, ki jo sprejme Grčija na dan 1. januarja 2001 [6], zdaj Grčija izpolnjuje zahtevane pogoje, tako da se odstopanje v korist Grčije odpravi z začetkom veljavnosti od 1. januarja 2001.

(4) Uvedba eura v Grčiji zahteva razširitev določb o uvedbi eura, ki se uporabljajo v državah članicah, v katerih je bil euro uveden takrat, ko je Skupnost vstopila v tretjo fazo ekonomske in monetarne unije, na Grčijo.

(5) Za države članice, katerih valuto je zamenjal euro po dnevu, ko je Skupnost vstopila v tretjo fazo ekonomske in monetarne unije, se mora opredelitev "enote nacionalne valute" nanašati na enoto valute države članice, ki je bila opredeljena neposredno pred uvedbo eura v tej državi članici.

(6) Pri Grčiji določbe prehodnega obdobja veljajo od 1. januarja 2001 -

SPREJEL NASLEDNJO UREDBO:

Člen 1

V Uredbi (ES) št. 974/98:

1. Člen 1 se spremeni, kot sledi:

(a) v prvi alinei se med besedi "Nemčija" in "Španija" vstavi beseda "Grčija";

(b) na koncu tretje alinee se dodajo besede "ali v skladu z odstavkom 5 navedenega člena";

(c) na koncu pete alinee se doda "ali, odvisno od primera, na dan, preden euro nadomesti valuto države članice, ki je sprejela euro pozneje".

2. Prvi stavek člena 2 se nadomesti z naslednjim:"Od 1. januarja 1999 je euro valuta vseh sodelujočih držav članic razen Grčije. Od 1. januarja 2001 je euro valuta Grčije.";

3. Na koncu člena 9 se doda naslednje: "ali, v primeru Grčije, do vključno 31. decembra 2000".

Člen 2

Ta uredba začne veljati 1. januarja 2001.

Ta uredba je v celoti zavezujoča in se neposredno uporablja v vseh državah članicah v skladu s Pogodbo o ustanovitvi Evropske skupnosti.

V Bruslju, 27. novembra 2000

Za Svet

Predsednik

L. Fabius

[1] UL C 177 E, 27.6.2000, str. 98.

[2] Mnenje predloženo 16. junija 2000 (še ni objavljeno v Uradnem listu).

[3] UL C 177, 27.6.2000, str. 11.

[4] UL L 139, 11.5 1998, str. 1.

[5] UL L 139, 11.5.1998, str. 30.

[6] UL L 167, 7.7.2000, str. 19.

--------------------------------------------------
Uredba Sveta (ES) št. 2789/2000

z dne 14. decembra 2000

o podaljšanju Uredbe (EGS) št. 1657/93 o začasni opustitvi avtonomnih dajatev skupne carinske tarife za določene industrijske izdelke, namenjene opremi prostih con Azorov in Madeire, glede proste cone Madeira

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26,

ob upoštevanju predloga Komisije,

ob upoštevanju naslednjega:

(1) Uredba (EGS) št. 1657/93 [1] do 31. decembra 2000 vzpostavlja začasno opustitev avtonomnih dajatev skupne carinske tarife za določene industrijske proizvode, namenjene opremi prostih con Azorov in Madeire.

(2) Kot je predvideno v členu 3 uredbe (EGS) št. 1657/93, je Komisija, po posvetu s pristojnimi portugalskimi oblastmi, preučila učinke ukrepov, sprejetih za razvoj proste cone Caniçal (Madeira), ki je trenutno edina prosta cona v najbolj oddaljenih regijah Portugalske.

(3) Prvotno so imeli ti ukrepi pozitiven učinek na nastanek in ustanovitev novih podjetij ter na razvoj številnih gospodarskih dejavnosti, zlasti na področju tekstila, plastičnih mas in stekla. Nedavno so gospodarske razmere in infrastrukturne težave pripeljale do upočasnitve nastanka novih industrij in paralizirale del predelovalnega sektorja. Te razmere bi se morale končati, brž ko se zaključijo infrastrukturna in razširitvena dela v prosti coni, ki se trenutno izvajajo, in ko se vzpostavijo nove inovativne predelovalne panoge, ob tistih, ki izvajajo enostavnejša dela recikliranja, pakiranja in skladiščenja.

(4) Portugalske oblasti so izrazile zanimanje za podaljšanje teh ukrepov za časovno obdobje, v nobenem primeru krajše od tistega, ki je bilo predhodno odobreno, da bi tako spodbudile gospodarske naložbe v prosto cono Madeira, in na ta način spodbujale socialno-ekonomski razvoj regije.

(5) Na podlagi podrobne raziskave razmer in vpliva sprejetih ukrepov, dejansko izgleda verjetno, da bo takšno podaljšanje roka teh ukrepov prispevalo k nadaljnjemu pospeševanju razvoja gospodarskih dejavnosti v prosti coni; opustitev avtonomnih dajatev skupne carinske tarife za osnovna proizvodna sredstva naj se tako podaljša, kot so zaprosile portugalske oblasti.

(6) Ne glede na to, je za ta ukrep treba določiti rok, da bi se izognili neposrednemu vplivu na delovanje skupnega trga –

SPREJEL NASLEDNJO UREDBO:

Člen 1

Opustitev iz člena 1(1) Uredbe (EGS) št. 1657/93 se za prosto cono Madeira podaljša do 31. decembra 2008.

Člen 2

V letu 2008 bo Komisija po posvetu s pristojnimi portugalskimi oblastmi ponovno preučila učinke ukrepov, sprejetih za razvoj proste cone Madeira in bo, če bo potrebno, pripravila primerne predloge.

Člen 3

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 2000

Za Svet

Predsednik

J. Glavany

[1] UL L 158, 30.6.1993, str. 1. Uredba, kakor jo spreminja z Uredbo (ES) št. 3256/94 (UL L 339, 29.12.1994, str. 1).

--------------------------------------------------
Uredba Komisije (ES) št. 822/2000

z dne 19. aprila 2000

o uporabi koeficienta znižanja za potrdila o nadomestilu za blago, ki ni zajeto v Prilogi I k Pogodbi, iz člena 6b Uredbe (ES) št. 1222/94

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o ureditvi trga za nekatero blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo Komisije (ES) št. 2491/98 [2], in zlasti prvega pododstavka člena 8(3) Uredbe,

ob upoštevanju Uredbe Komisije (ES) št. 1222/94 z dne 30. maja 1994, o določitvi skupnih podrobnih pravil za uporabo sistema odobritve izvoznih nadomestil za nekatere kmetijske proizvode, izvožene v obliki blaga, ki ni zajeto v Prilogi I k Pogodbi, in merilih za določitev vsote takih nadomestil [3], kakor je bila nazadnje spremenjena z Uredbo (ES) št. 701/2000 [4], ter zlasti člena 6b(6) in (8) Uredbe,

ob upoštevanju naslednjega:

(1) Skupni znesek nadomestil, zahtevanih za že izdana potrdila, znaša 305159263 eurov. Ta vsota, dodana k zneskom za zahtevke, vložene od 10. do 14. aprila 2000 in izračunana letno, bi lahko preprečila Komisiji izpolniti njene obveznosti iz člena 6b(8) Uredbe (ES) št. 1222/94.

(2) Zato bi bilo treba uporabiti koeficient znižanja, izračunanega na podlagi člena 6b(3) in (4), za zneske, ki se zahtevajo v obliki potrdil v zgoraj opredeljenem tednu –

SPREJELA NASLEDNJO UREDBO:

Člen 1

Zneski potrdil, za katera so bili zahtevki vloženi v obdobju od 10. do 14. aprila 2000, se znižajo po koeficientu 0,68.

Člen 2

Ta uredba začne veljati 21. aprila 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. aprila 2000

Za Komisijo

Erkki Liikanen

Član Komisije

[1] UL L 318, 20.12.1993, str. 18.

[2] UL L 309, 19.11.1998, str. 28.

[3] UL L 136, 31.5.1994, str. 5.

[4] UL L 83, 4.4.2000, str. 6.

--------------------------------------------------
Uredba Komisije (ES) št. 635/2000

z dne 24. marca 2000

o spremembi Uredbe (ES) št. 2571/97 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri izdelavi peciva, sladoleda in drugih živil

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1255/1999 z dne 17. maja 1999 o skupni ureditvi trga za mleko in mlečne proizvode [1], in zlasti členov 10 in 15 Uredbe,

ob upoštevanju naslednjega:

(1) Člen 3(a) Uredbe Komisije (ES) št. 2571/97 [2], kakor je bila nazadnje spremenjena z Uredbo (ES) št. 494/1999 [3], za te proizvode predpisuje možnost uporabe markerjev, navedenih v Prilogi II k Uredbi, da se omogoči preverjanje končne uporabe, v katero so bili dani. Ker se po teh ureditvah nekateri markerji že precej časa ne uporabljajo in ker Priloga II k uredbi predpisuje drugačne markerje, je treba zadevne markerje zaradi poenostavitve pregledovanja črtati. Poleg tega se zadevni markerji ocenjujejo v luči novih znanstvenih spoznanj.

(2) Ukrepi, predvideni v tej uredbi, so skladni z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Črta se točka V Priloge II k Uredbi (ES) št. 2571/97.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. marca 2000

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 350, 20.12.1997, str. 3.

[3] UL L 59, 6.3.1999, str. 17.

--------------------------------------------------
Uredba Komisije (ES) št. 1649/2000

z dne 25. julija 2000

o odobritvi Republiki Moldaviji ugodnosti posebnih spodbujevalnih dogovorov o delovno pravnih pravicah

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2820/98 z dne 21. decembra 1998 o uporabi večletne sheme splošnih tarifnih preferencialov za obdobje od 1. julija 1999 do 31. decembra 2001 [1], kakor je bila nazadnje spremenjena z Uredbo Komisije (ES) št. 1310/2000 [2], in zlasti člena 13(1) Uredbe,

ob upoštevanju naslednjega:

(1) Oddelek 2 naslova II Uredbe (ES) št. 2820/98 omogoča odobritev posebnih spodbujevalnih dogovorov o delovnopravnih pravicah.

(2) Dne 11. februarja 1999 je Republika Moldavija vložila prošnjo za koriščenje tega režima, podala potrebne informacije in sprejela obveznosti, kot je določeno s členom 11(1) prej omenjene Uredbe.

(3) V skladu s členom 11(2) je Komisija izdala obvestilo [3] o prošnji Republike Moldavije.

(4) Nekatere zainteresirane strani so Komisiji sporočile svoje pripombe.

(5) Prošnja je bila proučena v skladu s členom 12 prej omenjene Uredbe.

(6) Domača zakonodaja Republike Moldavije vključuje vsebino standardov, določenih s konvencijami ILO št. 87, 98 in 138.

(7) Komisija je ugotovila, da so moldavski organi sprejeli potrebne ukrepe za učinkovito uporabo in nadzor teh določb.

(8) Republika Moldavija se je zavezala, da bo zagotovila učinkovito uporabo in nadzor teh določb, kot tudi upravno sodelovanje, določeno s členom 14 prej omenjene Uredbe.

(9) V luči prejetih pripomb in ugotovitev proučitve, je primerno, da se prošnji ugodi.

(10) Ukrepi, določeni s to Uredbo, so v skladu z mnenjem Odbora iz člena 31 prej omenjene Uredbe –

SPREJELA NASLEDNJO UREDBO:

Člen 1

1. Republiki Moldaviji se odobrijo ugodnosti posebnih spodbujevalnih dogovorov o delovno pravnih pravicah, določene s členom 11 Uredbe (ES) št. 2820/98.

2. Proizvodi iz Priloge I omenjene Uredbe koristijo posebne spodbujevalne dogovore pod pogoji, določenimi v členu 14 Uredbe.

3. Dajatve skupne carinske tarife, ki se uporabljajo za zadevne proizvode, se zmanjšajo v skladu z določbami člena 10 omenjene Uredbe.

Člen 2

Ta uredba začne veljati prvi dan tretjega meseca po njeni objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. julija 2000

Za Komisijo

Pascal Lamy

Član Komisije

[1] UL L 357, 30.12.1998, str. 1.

[2] UL L 148, 22.6.2000, str. 28.

[3] UL C 176, 22.6.1999, str. 13.

--------------------------------------------------
Uredba Komisije (ES) št. 681/2001

z dne 3. aprila 2001

o začasnem odstopanju od Uredbe (ES) št. 1370/95 o določitvi podrobnih pravil za izvajanje sistema izvoznih dovoljenj v sektorju prašičjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], in zlasti členov 8(2), 13(12) in 22 Uredbe,

ob upoštevanju naslednjega:

(1) Člen 3(3) Uredbe Komisije (ES) št. 1370/95 [3], kakor je bila nazadnje spremenjena z Uredbo (ES) št. 2898/2000 [4], določa, da je treba izvozna dovoljenja izdati v sredo po tednu, v katerem so zahtevki vloženi, če Komisija medtem ne sprejme nobenih posebnih ukrepov.

(2) Zaradi datumov državnih praznikov v letu 2001, ki imajo za posledico neredno izdajanje Uradnega lista Evropskih skupnosti, je obdobje za preučitev prekratko, da bi bilo zagotovljeno učinkovito upravljanje trga, zato ga je treba začasno podaljšati.

(3) Ukrepi, predvideni s to uredbo, so v skladu z mnenjem Upravljalnega odbora za prašičje meso ––

SPREJELA NASLEDNJO UREDBO:

Člen 1

Ne glede na člen 3(3) Uredbe (ES) št. 1370/95 se dovoljenja, za katera se zahtevki vložijo v obdobjih, navedenih v nadaljevanju, izdajo na navedene datume, če pred temi datumi ni sprejet noben od posebnih ukrepov iz odstavka 4 navedenega člena:

- dovoljenja, za katera so zahtevki vloženi od 9. do 13. aprila 2001, se izdajo 19. aprila 2001,

- dovoljenja, za katera so zahtevki vloženi od 23. do 27. aprila 2001, se izdajo 4. maja 2001,

- dovoljenja, za katera so zahtevki vloženi od 28. maja do 1. junija 2001, se izdajo 7. junija 2001,

- dovoljenja, za katera so zahtevki vloženi od 17. do 21. decembra 2001, se izdajo 3. januarja 2002,

- dovoljenja, za katera so zahtevki vloženi od 24. do 28. decembra 2001, se izdajo 7. januarja 2002.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. aprila 2001

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 156, 29.6.2000, str. 5.

[3] UL L 133, 17.6.1995, str. 9.

[4] UL L 336, 30.12.2000, str. 32.

--------------------------------------------------